Ego Galterus, Dei gratia Lingonensis episcopus, notum facio presentibus et futuris quod Hugo de Chalencey, canonicus Lingonensis, et Raynaudus et Galerannus, fratres ejus, guerpiverunt in manu domini Guidonis, magistri de Mormento, in presentia totius conventus memorate domus, quicquid juris habebant in finagio de Rolemponte, in terra culta et inculta, in bosco et in pratis, in finagio Genevrole, in terra culta et inculta, in bosco, in pratis, in finagio de Raincurt, in terra culta et inculta, in bosco et in pratis; tali conditione quod fratres supradicte domus domino Hugoni et fratribus suis duas minas frumenti annuatim reddant in grangia de Avaleres. Hujus rei testes sunt Hugo, miles de Chona, Gilebertus, miles de Moleria. Laudavit hoc uxor Raynaldi, Tecelina nomine, filii ejus Galterus, Guillelmus, Symon. Laudavit hoc idem (uxor) Galeranni Bencelina, et filius ejus Symon. Hujus rei testes sunt Josbertus miles, filius Hergot de Gurgi, Nivardus miles de Gurgi.... miles, de Latrecey, filius Arlebaudi, filii vicecomitis. Actum est hoc anno ab incarnatione Domini M°.... (le reste déchiré).